Διερεύνηση της σχέσης μεταξύ αποικισμού από καρβαπενέμη – ανθεκτικούς Gram-αρνητικούς μικροοργανισμούς και εμφάνισης λοίμωξης της αιματικής ροής από αυτούς
Creators: name: Δαβίτη, Αικατερίνη Λεωνίδα
Publisher: name: Aristotle University of Thessaloniki
Year: 2025
Subjects: Αποικισμός
Καρβαπενέμη – ανθεκτικούς Gram-αρνητικούς μικροοργανισμούς
Λοίμωξη της αιματικής ροής
Colonization
Carbapenem-resistant Gram-negative bacteria
Bloodstream infection

description: Οι ανθεκτικοί στις καρβαπενέμες μικροοργανισμοί (Carbapenem-resistant organisms CROs) συμπεριλαμβανομένων των Escherichia coli, Klebsiella pneumoniae, Acinetobacter baumannii και Pseudomonas aeruginosa συχνά αποικίζουν την εντερική μικροχλωρίδα των ασθενών κατά τη διάρκεια της νοσηλείας τους και μπορεί να εξελιχθούν σε σοβαρές λοιμώξεις υπό ευνοϊκές συνθήκες. Σκοπός της μελέτης ήταν ο προσδιορισμός της συχνότητας αποικισμού από CRO των ασθενών που νοσηλεύθηκαν στα υπό επιτήρηση τμήματα, ο προσδιορισμός των ειδών CROs που απομονώθηκαν στους ασθενείς και της συχνότητας των ασθενών με θετικό CRO αποικισμό που εμφάνισαν βακτηριαιμία από το ίδιο CRO ή διαφορετικό. Υλικό της μελέτης αποτέλεσαν τα δεδομένα από τον έλεγχο αποικισμού και βακτηριαιμιών 525 ασθενών που νοσηλεύθηκαν σε Γενικό Τεταρτοβάθμιο Νοσοκομείο κατά το έτος 2022 και ανακτήθηκαν αναδρομικά. Σύμφωνα με το πρωτόκολλο του νοσοκομείου, συλλέχθηκαν επιχρίσματα ορθού για έλεγχο επιτήρησης των CRO κατά την εισαγωγή των ασθενών και μία φορά την εβδομάδα κατά τη διάρκεια της νοσηλείας τους. Τα δείγματα επιστρώνονταν σε χρωμογόνο άγαρ (Brillance CRE, Oxoid, UK) και σε άγαρ McConkey (Oxoid, UK) με την προσθήκη δίσκων μεροπενέμης και κεφταζιδίμης. Οι αποικίες που αναπτύχθηκαν στο χρωμογόνο άγαρ και στο McConkey κοντά στους αντιμικροβιακούς δίσκους υποβλήθηκαν σε περαιτέρω επεξεργασία για ταυτοποίηση. Οι αιμοκαλλιέργειες ελήφθησαν με βάση τα κλινικά συμπτώματα κατά την κρίση του θεράποντος ιατρού. Η ταυτοποίηση των βακτηριδίων πραγματοποιήθηκε χρησιμοποιώντας είτε το αυτοματοποιημένο σύστημα VITEK® 2 (bioMérieux, France) είτε το MALDI-TOF MS (matrix-assisted laser desorption ionization–time of flight mass spectrometry)(Bruker, Germany). Η φαινοτυπική ανίχνευση καρβαπενεμάσης έγινε με την μέθοδο ανοσοχρωματογραφίας καθώς και με την χρήση δίσκων μεροπενέμης και αναστολέων. Συνολικά, ελέγχθηκαν 1180 δείγματα επιτήρησης ορθικού για CRO από 525 ασθενείς κατά την περίοδο της μελέτης με θετικό αποτέλεσμα καλλιέργειας ορθικού να παρατηρείται σε 475 δείγματα με την πλειονότητα αυτών να αφορούν νοσηλευόμενους στις Μονάδες Εντατικής Θεραπείας (ΜΕΘ). Θετική αιμοκαλλιέργεια για CRO εμφάνισαν 114/525 ασθενείς (21,7%). Συμφωνία αποτελέσματος αιμοκαλλιέργειας και ορθικού αποικισμού για το ίδιο παθογόνο CRO με ίδιο ή με διαφορετικό μηχανισμό αντοχής βρέθηκε σε 43 ασθενείς. Στα παραπάνω περιστατικά ανιχνεύθηκαν A. baumannii (22, 19,3%), P. aeruginosa (7, 6,1%) και K. pneumoniae (14, 12,3%) με επικρατέστερο τύπου γονίδιου αντοχής KPC σε 6(5,3%). Επίσης βρέθηκαν 7 ασθενείς με διπλό βακτηρίδιο στην αιμοκαλλιέργεια τους, καθώς και άλλοι 24 ασθενείς είχαν διαφορετικό CRO στον αποικισμό με στην αιμοκαλλιέργεια. Ο έλεγχος επιτήρησης του ορθού για την ανίχνευση CROs σε νοσηλευόμενους ασθενείς είναι σημαντικός παράγοντας για την πρόληψη και την αποφυγή εξάπλωσής τους. Επιπλέον, μπορεί να αποτελέσει χρήσιμο εργαλείο για την έγκαιρη αντιμετώπιση επακόλουθων σοβαρών λοιμώξεων.
description: Carbapenem-resistant organisms (CROs), including Escherichia coli, Klebsiella pneumoniae, Acinetobacter baumannii, and Pseudomonas aeruginosa, frequently colonize the intestinal microbiota of hospitalized patients. Under favorable conditions, such colonization can progress to severe infections. This study aims to determine the frequency of CRO colonization in patients hospitalized in the monitored wards, identify the species of CROs isolated from these patients, and assess the frequency of patients with positive CRO colonization who subsequently developed bacteremia caused by the same or a different CRO. The study material data were retrospectively collected from colonization and bacteremia testing in 525 patients hospitalized at a General Quaternary Hospital by 2022. In accordance with hospital protocol, rectal swabs were obtained for CRO surveillance at patient admission and then weekly during their hospitalization. Samples were cultured on chromogenic agar (Brilliance CRE, Oxoid, UK) and MacConkey (Oxoid, UK) agar supplemented with meropenem and ceftazidime discs. Colonies that grew on the chromogenic agar and in proximity to the antimicrobial discs on MacConkey agar were further processed for bacterial identification. Blood cultures were obtained based on clinical indications at the discretion of the treating physician. Bacterial identification was conducted using either the automated VITEK® 2 system (bioMérieux, France) or MALDI-TOF MS (matrix-assisted laser desorption ionization–time of flight mass spectrometry) (Bruker, Germany). Phenotypic carbapenemase detection was performed using immunochromatography and meropenem disc testing and inhibitors. During the study period, 1,180 rectal surveillance samples were tested for CROs from 525 patients. Positive rectal culture results were observed in 475 samples, predominantly from ICU inpatients. Positive blood culture for CRO was observed in 114/525. Concordance of blood culture result and rectal colonization result for the same CRO pathogen with the same or different resistance mechanism was found in 43 patients. In the above cases A. baumannii (22, 19.3%), P. aeruginosa (7, 6.1%) and K. pneumoniae (14, 12.3%) were detected with predominant KPC resistance gene in 6(5.3%). Additionally, 7 patients had a second CRO pathogen identified in blood cultures, while in 24 patients different CRO species were isolated in rectal colonization samples compared to their blood cultures. Detection of CRO rectal colonization in hospitalized patients seems to be a critical measure for preventing pathogen transmission. Furthermore, identifying colonization enables earlier intervention in cases of subsequent infections, potentially mitigating the progression to severe sepsis.